title: "Westerland (Skep)"
text: "Di Westerland es en RoPax-F\u00f6riskep fan di Bligh Water Shipping Ltd.. J\u00fc es sent di Februwaari fan 2007 twesken di Fidschi-Ail\u00f6nen Viti Levu en Vanua Levu \u00f6nerwai. Fuarof wiar di Westerland fan 1971 bit 2005 fuaral \u00f6n di Skepslinie R\u00f6m-S\u00f6l' iinset.\n\nHistoorii \nDit nii Skep waar \u00f6n di 12. Marts fan't Jaar 1970 \u00fcp Kiil lair (H\u00fcsemer Skepswerev, Bechningsnumer 1297).\n\u00d6n di 12.Wuntermuun 1970 l\u00f6p et \u00fcs Westerland fan di St\u0101pel. Ee\u0111er en Jaar en soks Daagen waar di nii F\u00f6ri \u00f6n di 18.Marts fan't Jaar 1971 hent\u00f6 di Kopenhaawener Reederii Lindinger d\u00f6nen. Des stj\u00fc\u00fcrti di Westerland twesken R\u00f6m en S\u00f6l' \u00fcp Wai.\n\nWan em di Histoorii en bet biluket, da ken em forstuun, dat di Reederii stolt \u00fcp dit taust Niibechning fuar di R\u00f8m\u00f8-Sylt F\u00e6rgeri A/S wiar. 1963 me en ual Pasajiirskep bigent, 1964 en Diirterskep bit\u00f6  stj\u00fc\u00fcrt, 1966 en F\u00f6ri fan al 39 Jaaren diart\u00f6, 1967 di litjeri nii F\u00f6ri, en 1971 en Skep fuar 55 Wainer, me Komfort aural en fuarn techt, \u00fcs en rocht \"Liner\": Di Westerland wiar en gurt Trap fuar di Linie.\n\n1971: Dit nii Flagskep en en Model iin \u00f6n't Kontoorsh\u00fcs\n\nHent\u00f6't Jen fan di soowentiger Jaaren fing di Reederii Lindinger Swaarhairen. J\u00fc maast \u00f6n di Aprilmuun fan 1979 Insolvenz-Biskiir d\u00f6. Di Westerland waar hent\u00f6 di F\u00f6rdereederei \u00f6n Flensborig forkoopet en \u00fcs Reserviskep \u0101plair. \n\u00d6n di Januwaari fan 1983 koopeti di Reederii E.H. Rasmussen di Westerland en her h\u00f6\u00f6r bit 1990 twesken Kappeln en S\u00f6nerborig \u00fcs B\u00f6derskep \u00f6n Gang. T\u00f6 des Tir wiar \u00f6n't Autodek en Duty-free-shop t\u00f6 finj.\nFan di 14.Wuntermuun 1990 wiar di Westerland we\u0111er fuar di F\u00f6rde Reederii registriaret. J\u00fc waar \u00f6n H\u00fcsem ombecht (Achtern k\u0101m en Parf\u00fc\u00fcmshop iin, sa \u00fcs uk bi dat Sesterskep \"Vikingland\"). Fan di Maimuun 1991 \u00f6n wiar di Westerland we\u0111er twesken R\u00f6m en S\u00f6l' iinset. Aur di Wuntermuunen faarti fuar't Miist di Vikingland aliining, en di Westerland k\u0101m iin \u00f6n di Haawen fan Havneby \u00fcp R\u00f6m.\n\u00d6n di 12.Juuli 2005 k\u0101m di nii Sylt Express. Di \"Westerland\" en di \"Vikingland\" waar da \u0101plair. \n\n\u00d6n di 20.Oktoober fan 2006 waar di Westerland hent\u00f6 di Bligh Water Shipping Ltd. fan Fidschi forkoopet. Fuar di l\u00fcng Rais aur hoogi See (Kapverdisk Ail\u00f6nen, Panamakan\u0101l, Tahiti esf.) waar dat Skep \u00f6n H\u00fcsem bi di Werev ombecht.\nDi Faart waareti 53 Daagen, en di \"Westerland\" k\u0101m \u00f6n di 23. Januwaari fan 2007 bi di Fidschi-Ail\u00f6nen \u00f6n.\nSent di Februwaari es j\u00fc diar twesken di gurtest Ail\u00f6nen Viti Levu en Vanua Levu \u00f6nerwai. \nDi Noom \"Westerland\" heer dat Skep bih\u00f6len.\n\u00d6n di Aprilmuun fan 2008 drev di Westerland \u00fcp en Rif, man diar es ek olterfuul fan \u00f6n Steken gingen.\n\nOmbechningen \u00fcp di Fidschis\n\u00dcp di Fidschi-Ail\u00f6nen heer di Westerland trii nii Kabiinen fuar Pasagiiri fingen. Diarfan es j\u00fc en RoPax-Skep uuren. \u00dcs dit \u00fctsjocht, waar en Diil fan di Manskeps-Kabiinen ombecht, dat di forh\u00fc\u00fcrt uur ken. \nHat jeft et niin Skelter fan di Ombechningen, man em k\u00fcr meen, dat di Shops, wat jerer achtern \u00f6n't Salondek wiar, ombecht waar. Di trii nii Kabiinen haa Balkons, en jerer wiar achtern en Balkon aur di hiili Breerhair. Des waar 1990 techtmaaket, wan diar en Parf\u00fc\u00fcmshop hen k\u0101m (Luki uk boowen). Di \u00fc\u0111er (\"Duty-Free\")-Shop wiar al langsen achtern \u00f6n di Stj\u00fc\u00fcrbuurd-Sir. \nDi Manskepskabiinen wiar al langsen twesken Salon- en Autodek.\n\nLuki uk diar\n\nEn des jit bit\u00f6\nF\u00fcnen \u00fcp http://www.bunkerworld.com/classifieds/Vessels/ad_1101/\n\nVESSELS FOR SALE-Ropax/Passenger\n[Vessels]\nInternational Energy Insurance Brokers\nPosted 3 Apr 2008\n\nCategory: Ropax / Passenger\nType: car ferry / day passenger vessel, DWAT: 356, LOA x breath: 58,37 x 12,40 m, Draught: 2,50 m max., Build / country: 1971 Germany, rebuild 1988, Specific capacity: 546 passengers, 50 pass.crs or 6 trucks of 18 m.\nCapacity / DWCC: 546 passengers\n\nMain engine: 2 x MAN TBD 604\nBHP: 2 x 850 BHP\n\nAsking price: \u20ac 2,9m\nAdditional information:\nWell maintained car and passenger from EU owners,  Sailing Northsea incl. restaurants/kitchens. Crew accommodation 9 beds in 9 cabins\n\nAND,\n\nCategory: Ropax / Passenger, Type: car ferry / day passenger vessel, DWAT: 520, LOA x breath: 68,27 x 12,40 m, Draught: 2,50 m max., Build / country: 1974 Germany, Specific capacity: 585 passengers, 60 passenercars or 8 trucks of max 20 m length\nCapacity / DWCC: 585 passengers\n\nMain engine: 2 x DEUTZ MWM TBD 604 DV8\nBHP: 2 x 1020 BHP \n\nAsking price: \u20ac 2,5 M\nAdditional information:\nVessel sailing in timeschedule Northsea, Classed and well maintained, Main engines renewed 1994 Vessel in perfect condition, delivery ex northsea\n\nFutnooten \n\nB\u00fctl\u00f6ning Skeepen\nSkeepen-Hemel"